# Læringsassistenter i norsk for utenlandske studenter ved NTNU - sommerkursene 2023

Seksjonen Norsk for utlendinger ved Institutt for språk og litteratur (ISL) søker etter inntil 7 læringsassistenter som kan bidra på sommerkursene i norsk i perioden 31.7.-18.8.2023. Kursene er primært for Erasmus-studenter og blir arrangert i samarbeid mellom Internasjonal seksjon og ISL.

Vi søker etter noen som er interessert i språk og språkundervisning, og som er sosial og liker å være i et internasjonalt studentmiljø. Jobben passer perfekt for deg som er interessert i norsk som andrespråk.

Mulige arbeidsoppgaver kan være språkkafeer, leksehjelp, praktisk språktrening og noe undervisning. Det er også mulig at noen av oppgavene blir knyttet til det sosiale programmet rundt språkkursene. Kursene vil foregå på dagtid, kveldstid og i helgene, ved NTNU Dragvoll, Trondheim.

Ved vurdering av søkere tar vi hensyn til faglig bakgrunn, personlig egnethet og motivasjon. Det kreves svært gode ferdigheter i norsk språk, både muntlig og skriftlig. Søkere som ikke har norsk som førstespråk, må dokumentere ferdighetene sine. Det er også fordelaktig om du har gjennomført LAOS-kurset.

Læringsassistenter lønnes i lønnstrinn 24-28 (timelønn 189 kr.-198 kr.).

En kortfattet søknadstekst må inneholde:

* Navn og kontaktinformasjon
* CV
* Om du har tatt LAOS-kurset og vært læringsassistent tidligere

**Søknadsfrist:**mandag 15. mai 2023.

Søknaden sendes til norskkurs@ntnu.no

Dersom du har spørsmål ta kontakt med Lill Kristin Lund Kibakaya: lill.kristin.kibakaya@ntnu.no

ISL kontakter aktuelle kandidater for en mer utfyllende samtale i løpet av uke 21 eller 22.